Domstolens kendelse (Syvende Afdeling) af 22. marts 2012 – Cantiere navale De Poli mod Kommissionen
(Sag C-167/11 P)
»Appel – procesreglementets artikel 119 – statsstøtte – uforenelighed med fællesmarkedet – Kommissionens beslutning – ændring af en eksisterende støtte – forordning (EF) nr. 794/2004 – forordning (EF) nr. 1177/2002 – midlertidig defensiv ordning for skibsbygningsindustrien«
1.                     Statsstøtte – påtænkte støtteforanstaltninger – anmeldelse til Kommissionen – medlemsstaternes skønsbeføjelse med hensyn til tidspunktet for anmeldelsen – nødvendigt i tilfælde af en midlertidig defensiv ordning at foretage anmeldelse inden udløbet af den forordning, som tillader ydelse af støtte (art. 88, stk. 3, EF; Rådets forordning nr. 1177/2002, art. 5) (jf. præmis 31 og 32)
2.                     Appel – anbringender – anbringende mod en doms præmis, der ikke er nødvendig som begrundelse for domskonklusionen – anbringende uden betydning (jf. præmis 43)
3.                     Statsstøtte – påtænkte støtteforanstaltninger – Kommissionens undersøgelse – anvendelse af de materielle retsregler, som er i kraft på tidspunktet for Kommissionens beslutningstagen (art. 88, stk. 3, EF; Rådets forordning nr. 1177/2002, art. 5) (jf. præmis 51-53)
4.                     EU-ret – principper – ligebehandling – begreb – ulige behandling som følge af den tidsmæssige begrænsning af tilladelsen til at yde statsstøtte i et markedssegment – objektiv begrundelse (Rådets forordning nr. 1177/2002, art. 5) (jf. præmis 74-76)
5.                     Statsstøtte – kommissionsbeslutning, der fastslår, at en national foranstaltning er forenelig med artikel 87, stk. 1, EF – ingen berettiget forventning i tilfælde af ændring af støtteordningen, der går ud over rammerne for beslutningen om tilladelse (art. 87, stk. 1, EF) (jf. præmis 85-87)
6.                     Appel – angivelse af retlige anbringender og argumenter i stævningen – anbringende, der ikke klart tilsigter at kritisere dommen – afvisning [art. 256 TEUF; statutten for Domstolen, art. 58, stk. 1; Domstolens procesreglement, art. 112, stk. 1, litra c)] (jf. præmis 99 og 100, 115)
Angående
Appel af dom afsagt af Retten (Ottende Afdeling) den 3. februar 2011 i sag T-584/08, Cantiere navale De Poli mod Kommissionen, hvorved Retten frifandt Kommissionen for en påstand om annullation af Kommissionens beslutning 2010/38 af 21. oktober 2008 om den statsstøtte C 20/08 (ex N 62/08), som Italien påtænker at yde ved en ændring af støtteordning N 59/04 vedrørende en midlertidig defensiv ordning for skibsbygningsindustrien (EUT 2010 L 17, s. 50).
Konklusion
1)
Appellen forkastes.
2)
Cantiere navale De Poli SpA betaler sagens omkostninger.
3)
Den Italienske Republik bærer sine egne omkostninger.